Source: http://obcan.hlohovec.sk/vseobecne-zavazne-nariadenia.phtml?id_kat_for_menu=16074&module_action__254455__id_vzn=3413
Timestamp: 2019-09-16 05:24:13+00:00

Document:
Schválené: 17.9.1998
Účinnosť: 2.10.1998
Všeobecne záväzné nariadenie č.34/6/98
TRHOVÝ PORIADOK o podmienkach predaja výrobkov a poskytovania služieb- príležitostný trh na trhovom mieste - priestranstvo parc. č. 1710 Hlohovec m. č. Šulekovo.
Mestské zastupiteľstvo mesta Hlohovec v zmysle § 4 ods.3 písm. h/ a § 6 zákona č. 369/1990 Zb. v znení zákona č.481/1992 Zb. o obecnom zriadení, § 7 zákona č. 274/1993 Zb. o vymedzení pôsobnosti orgánov vo veciach ochrany spotrebiteľa a zákona č. 634/1992 Zb. o ochrane spotrebiteľa v znení neskorších zmien a doplnkov a zákona č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších zmien a doplnkov vydáva toto všeobecne záväzné nariadenie mesta Hlohovec.
Toto všeobecne záväzné nariadenie určuje trhové miesto - priestranstvo /pred Rybárskou reštauráciou/ parc. č. 1710 v Hlohovci m.č. Šulekovo a zároveň určuje podmienky predaja výrobkov na tomto trhovom mieste - príležitostný trh.
1. Správu trhového miesta vykonáva: pracovník MsÚ v Hlohovci s pracoviskom v m.č. Šulekovo.
Určenie konania príležitostného trhu a prevádzkového a predajného času
1. Príležitostný trh na trhovom mieste - parc. č. 1710 - priestranstvo oproti Rybárskej reštaurácii v m.č. Šulekovo sa koná:
Jedenkrát v mesiaci, pričom trhovým dňom je určený vždy druhý štvrtok v príslušnom mesiaci a počas Šulekovských hodov, ktorých dátum konania bude vopred vyhlásený.
Na príležitostnom trhu sa stanovuje:
prevádzkový čas od 7,00 hod. do 17,00 hod.
predajný čas od 8,00 hod. do 16,00 hod.
2. Na príležitostnom trhu - na trhovom mieste je zakázané:
a) po predajnom čase skladovať akékoľvek obaly /vrecia, prepravky, debny, sudy, koše a pod./,
b) parkovať motorové vozidlá,
c) vodiť psov,
d) jazdiť motorovými vozidlami, bicyklami, okrem zásobovania a technickej obsluhy.
3. Rezervované predajné miesto musí byť obsadené do
7,00 hod. Po tejto hodine môže byť predajné miesto správcom trhového miesta obsadené inou osobou za podmienok určených týmto VZN.
4. Rezervované predajné miesto môže využívať iba osoba, ktorá ho riadne nadobudla, prenos práv z toho vyplývajúcich, resp. zapožičanie je podmienené súhlasom správcu trhového miesta.
1. Predaj na trhovom mieste môžu uskutočňovať:
c) osoby, u ktorých sa nevyžaduje živnostenské oprávnenie alebo zápis do obchodného registra, v prípade predaja poľnohospodárskych výrobkov z vlastnej rastlinnej a živočíšnej produkcie, lesných plodov, ovocia, zeleniny, zemiakov, kvetov, zeleninových a kvetinových sadeníc, stromčekov a okrasných kríkov t.z.:
samostatne hospodáriaci roľníci /na základe osvedčenia SHR vydaného v zmysle § 12 písm. a/ až e/ zákona č. 219/1991 Zb. o súkromnom podnikaní občanov,
drobnochovatelia a pestovatelia, ktorí spôsob nadobudnutia tovaru preukazujú potvrdením príslušného oddelenia mestského alebo obecného úradu o vlastníctve pôdy resp. záhrady, príp. platným preukazom člena záhradkárskeho alebo chovateľského zväzu alebo výpisom z evidencie nehnuteľností.
d) občania predávajúci vlastné použité výrobky v primeranom množstve medzi sebou.
2. Na trhovom mieste nesmú predávať:
Na trhovom mieste je možné bez obmedzujúcich podmienok predávať tovar:
a) ovocie a zeleninu, ktoré musia vyhovovať hygienickým požiadavkám v zmysle platných predpisov,
b) poľnohospodárske výrobky, ktoré nie sú určené na konzum /kvety, priesady kvetov a zeleniny, ozdobné kry/,
c) všeobecne známe byliny, koreniny,
d) spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, výrobky spotrebnej elektroniky, drobný tovar, papierenské výrobky, kozmetiku, drogériový tovar, športové potreby a hračky možno na príležitostnom trhu predávať v zmysle ustanovenia § 7 zákona č. 178/1998 Z.z.
Tovar, pri predaji ktorého musia byť splnené podmienky, určené súvisiacimi právnymi normami a predpismi:
a) vajcia - povolený je len predaj čerstvých slepačích vajec a tieto musia byť pri predaji chránené proti priamemu pôsobeniu slnečných lúčov a predaj sa môže uskutočňovať pri teplote prostredia od 5 do l8 oC. Ak je teplota vonkajšieho prostredia vyššia ako l8 oC, musí byť zabezpečené ich chladenie v chladiacich zariadeniach. Ak to nie je možné zabezpečiť, predaj vajec nemožno uskutočňovať,
b) huby - možno predávať iba na základe osvedčenia o znalosti húb vydaného Botanickým ústavom Akadémie vied Bratislava - oddelením patologickej biológie a mykológie. Predávať možno iba tie druhy, ktoré sú uvedené v osvedčení,
d) výrobky z ovocia a zeleniny, mletá paprika, osivá, koreniny a korenáče chmeľu možno predávať iba za podmienky, že bolo na ne vydané osvedčenie - atest,
e) vianočné stromčeky, chvoje, šišky, čečinu a výrobky z nich možno predávať len na základe potvrdenia o spôsobe ich nadobudnutia.
Na trhovom mieste sa zakazuje predávať:
e) lieh, destiláty a spotrebiteľsky balené alkoholické nápoje,
l) konzumnú masť,
m) mlieko a mliečne výrobky,
n) jatočný dobytok, kone, ošípané, ovce, kozy, teľce, zverinu,
s) snežienku jarnú a to jej nadzemné i podzemné časti,
t) liečivé rastliny a výťažky z nich, spracované a označené ako liečivá a čajové zmesi z bylín.
1. Podmienkou predaja na trhovom mieste je príslušné oprávnenie na predaj a zaplatenie poplatku za prednostné užívanie predajného miesta resp. zaplatenie poplatku za predajné miesto v deň predaja.
2. Fyzické a právnické osoby predávajúce na trhovom mieste sú povinné dodržiavať všetky právne normy a nariadenia súvisiace s podmienkami predaja výrobkov a poskytovania služieb na trhových miestach.
3. Orgány dozoru /SOI, SPPI, OÚ Hlohovec, mesto Hlohovec a orgány veterinárneho a zdravotného dozoru/ môžu obmedziť alebo zakázať predaj niektorých výrobkov vzhľadom na podmienky predaja, akosť resp. nákazovú situáciu.
l. Predávajúci je povinný:
b) predávať len na predajnom mieste určenom správcom trhového miesta,
c) označiť predajné miesto podľa osobitných predpisov,
e) udržiavať miesto predaja výrobkov v čistote, po skončení predaja zanechať predajné miesto čisté a upratané,
f) zreteľne označiť predávané výrobky cenou,
h) uvádzať o predávanom tovare len pravdivé údaje,
i) predávať výrobky v správnej hmotnosti, miere alebo množstve a umožniť spotrebiteľovi prekontrolovať si správnosť týchto údajov,
j) zabezpečiť zdravotnú nezávadnosť predávaného tovaru, zelenina, zemiaky a lesné plody musia byť čisté, zbavené hliny, zvädnutých častí, ovocie musí byť akostne roztriedené a počas predaja uložené v debnách alebo košoch, prípadne vyložené zákazníkom na dostupnom mieste,
k) vylúčiť z predaja výrobky - požívatiny zdravotne závadné, neznámeho pôvodu, čiastočne narušené alebo zjavne znehodnotené,
2. Predávajúci je ďalej povinný predložiť správcovi trhového miesta a orgánu dozoru:
e) pri predaji lesných plodín doklad o ich nadobudnutí podľa osobitných predpisov,
f) doklad o nadobudnutí tovaru - nevyžaduje sa, ak ide o predaj vlastných použitých výrobkov medzi občanmi v primeranom množstve.
Práva a povinnosti správcu trhového miesta
1. Správca trhového miesta je povinný:
b) zabezpečiť dodržiavanie trhového poriadku a ostatných podmienok pri predaji výrobkov.
2. Správca trhového miesta kontroluje u predávajúceho:
f) primeranosť predaja vlastných použitých textilných, odevných, športových a iných spotrebných výrobkov občanmi medzi sebou. Primeranosť množstva týchto predávaných výrobkov posúdi správca trhového miesta individuálne s prihliadnutím na charakter a stav predávaných výrobkov.
3. Pri predaji húb správca trhového miesta kontroluje osvedčenie o znalosti húb predávajúceho a zabezpečuje oborníka na kontrolu predaja húb.
4. Správca trhového miesta je ďalej povinný:
a) zabezpečiť na trhovom mieste kontrolnú váhu s platným úradným overením a jej prístupnosť kupujúcim,
b) trvale udržiavať v čistote a poriadku predajné a skladovacie priestory trhového miesta,
d) zabezpečiť sociálne zariadenie pre predávajúcich a kupujúcich a udržiavať ho v čistote
i) zabezpečiť informačnú tabuľu pre potreby trhovníkov, informovať trhovníkov a návštevníkov trhového miesta o trhovom poriadku jeho vyvesením na viditeľnom a prístupnom mieste,
j) na trhovom mieste konať tak, aby sa predišlo škodám na zdraví a majetku občanov,
Poplatok za užívanie predajného miesta
1. Poplatok za užívanie predajného miesta zverejní správca trhového miesta v cenníku, ktorý zašle na vedomie MsÚ Hlohovec. Cenovú aktualizáciu bude správca trhového miesta vykonávať 1 krát ročne.
2./ Správca trhového miesta ako doklad o zaplatení predajného miesta vydáva lístky, ktoré sú označené číslom, sumou, dátumom a pečiatkou.
b) Okresný úrad Hlohovec
c) mesto Hlohovec - poverené osoby, ďalej len " orgány dozoru" .
2. Orgány dozoru môžu uložiť pokutu:
a) od 50 000,- Sk do 500 000,- Sk fyzickej alebo právnickej osobe, ktorá zriadila trhové miesto bez povolenia mesta Hlohovec alebo správcovi trhoviska za porušenie ustanovení § 12 zákona č. 178/1998 Z.z. a povinností vyplývajúcich z tohto VZN,
b) od 5 000,- Sk do 500 000,- Sk fyzickej alebo právnickej osobe, ktorá predáva výrobky a poskytuje služby na trhovom mieste bez povolenia alebo ktorá predáva na trhovom mieste výrobky, ktorých predaj je zakázaný, alebo, ktoré nie sú určené týmto VZN, alebo predáva výrobky, ktoré sa môžu predávať len v prevádzkárňach tržníc, v stánkoch s trvalým stanovišťom na trhoviskách.
2. Toto všeobecne záväzné nariadenie nadobúda účinnosť 15 - tym dňom vyvesenia na úradných tabuliach mesta Hlohovec.
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 16.09.2019 07:24:13
6844256

References: § 4
 § 6
 § 7
 § 12
 § 7
 § 12